
R E F E R A T   D E   A P R O B A R E
privind alegerea preşedintelui de şedinţă


În conformitate cu prevederile Regulamentului de organizare și funcționare al Consiliului Local al Municipiului Brad, aprobat prin Hotărârea Consiliului Local nr. 33/2021, președintele de ședință este ales prin hotărâre a consiliului local, pentru o perioadă de cel mult 3 luni și conduce ședințele consiliului local pe perioada mandatului.
Prin Hotărârea Consiliului Local nr. 134/2026, domnul consilier local, LEUCEAN Alin – Viorel, a fost ales în funcția de președinte de ședință al Consiliului Local al Municipiului Brad pentru perioada august – octombrie 2026.
Având în vedere faptul că domnul președinte de ședință, LEUCEAN Alin-Viorel, a anunțat că, din motive medicale, este în imposibilitatea de a participa la ședința extraordinară a Consiliului Local al Municipiului Brad, convocată de îndată, pentru data de 11 august 2026, se impune adoptarea unei hotărâri privind desemnarea unui președinte de ședință care să conducă lucrările acestei ședințe.
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea propunerii mele invoc prevederile art. 123, art. 129 alin. (1) şi ale art. 139 alin. (3) lit. i) din O.U.G. nr. 57/2019 privind Codul administrativ, cu modificările și completările ulterioare.

